549.120 REGOLAMENTI DWAR IL-ĦARSIEN TA’ SPEĊI PROTETTI (DIKJARAZZJONI TA’ SPEĊI NAZZJONALI) AVVIŻ LEGALI 25 tal-2018. AVVIŻ LEGALI 25 tal-2018. 1. Titolu. It-titolu ta’ dawn ir-regolamenti hu Regolamenti dwar il-Ħarsien ta’ Speċi Protetti (Dikjarazzjoni ta’ Speċi Nazzjonali). 2. Għanijiet. L-għan ta’ dawn ir-regolamenti huwa li jiġu msemmija l-Ispeċi Nazzjonali tal-Gżejjer Maltin, u jidħlu fis-seħħ dispożizzjonijiet għall-ħarsien tal-istess speċi. TAQSIMA I – TIFSIRIET Tifsiriet. L.S.549.44. 3. F’dawn ir-regolamenti, għandhom japplikaw it-tifsiriet li ġejjin. B’dan li fin-nuqqas ta’ tifsira f’dawn ir-regolamenti, it-tifsiriet fir-Regolamenti dwar il-Protezzjoni tal-Flora, Fawna u Ambjenti Natura li għandhom japplikaw skond il-każ: "l-Att " tfisser l-Att dwar il-Protezzjoni tal-Ambjent; Kap. 549. Kap. 549. " l-awtorità kompetenti " tfisser l-awtoritajiet imsemmija fir-regolament 4, li għandhom ikunu responsabbli mill-implimentazzjoni ta’ dawn ir-regolamenti; "eżemplari " tfisser kull annimal jew pjanta, f’kull stadju taċ-ċiklu tal-ħajja tagħhom, kemm ħajkif ukoll mejjet, kemm sħiħ kif ukoll parti minnu, kemm fil-forma oriġinali kif ukoll wara proċess ta’ trasformazzjoni u tinkludi kull parti jew tnissil, kif ukoll kull merkanzija li jkun hemm magħha, minn xi dokument li jkun juri l-ippakkjar jew xi marka jew tikketta, jew minn kull ċirkostanza oħra, li jkunu partijiet jew tnissil minn annimali jew pjanti ta’ dawk l-ispeċi; "għasfur"u "għasafar " għandhom l-istess tifsira kif mogħti lilhom fir-regolament 2 tar-Regolamenti dwar il-Konservazzjoni tal-Għasafar Selvaġġi; L.S.549.42.L.S.549.42. "liċenzja ġenerali " għandha l-istess tifsira kif mogħti lilha fir-regolament 2 tar-Regolamenti dwar il-Konservazzjoni tal-Għasafar Selvaġġi; L.S.549.42.L.S.549.42. " regolamenti relevanti " tinkludi r-Regolamenti dwar il-Kummerċ fi Speċi ta’ Fawna u Flora, r-Regolamenti dwar il-Konservazzjoni tal-Għasafar Selvaġġi, r-Regolamenti dwar il-Protezzjoni tal-Flora, Fawna u Ambjenti Naturali u r-Regolamenti dwar il-Ħarsien tas-Siġar u l-Imsaġar; "Speċi Nazzjonali tal-Gżejjer Maltin" jew "Speċi Nazzjonali " jew "Speċi Nazzjonali" tfisser speċi indiġeni li jservu bħala ambaxxaturi li jattiraw l-interess tal-pubbliku lejn l-isforz għall-konservazzjoni kemm ta’ dawn l-ispeċi kif ukoll ta’ speċi oħra li qegħdin f’riskju. L-Ispeċi Nazzjonali huma indikati fl-Iskeda I. 4. Amministrazzjoni ta’ dawn ir-regolamenti. L-awtorità kompetenti responsabbli għall-amministrazzjoni, implimentazzjoni, konformità u infurzar ta’ dawn ir-regolamenti huma: (a) l-Awtorità għall-Ambjent u r-Riżorsi, għall-flora, il-fawna u l-ħajja sel vaġga oħra, skont l-Att, bl-eċċezzjoni tad-dispożizzjonijiet tar-Regolamenti dwar il-Konservazzjoni tal-Għasafar Selvaġġi; u (b) L.S.549.42.L.S.549.42. fit-Taqsima tar-Regolamentazzjoni għall-Għasafar Selvaġġi, skont dak pprovdut fir-Regolamenti dwar il-Konservazzjoni tal-Għasafar Selvaġ [i. TAQSIMA II: PROTEZZJONI TA’ SPEĊI SELVAĠĠ I 5. Dikjarazzjoni ta’ speċi nazzjonali. L-awtorità kompetenti tista’ tiddikjara aktar Speċi Nazzjonali, sakemm dawn l-ispeċi jkunu jaqgħu taħt xi waħda jew aktar mill-kriterji li ġejjin: (a) speċi selvaġġi indiġeni għall-Malta jew li huma rappresentattivi tal-flora u fawna ta’ Malta; jew (b) speċi selvaġġi endemiċi għall-Gżejjer Maltin u l-ilmijiet u l-ibħra tagħhom; jew (ċ) speċi ta’ importanza partikolari minħabba l-interess xjentifiku, ekoloġiku, fuq il-biodiversità, bioġeografiku, pajsaġġ jew interess edukattiv li jqajmu; jew (d) speċi li għandhom konnessjoni speċifika kulturali jew storika ma’ Malta u mal-identità tagħha; jew (e) speċi mhedda, rari, u possibbilment estinti, partikolarment speċi b’firxa ristretta f’Malta; jew (f) speċika riżmatiċi li jservu bħala simbolu jew punt fokali biex jitqajjem għarfien u kuxjenza ambjentali u li jistgħu jiġu meqjusa bħala speċi xempju; jew (g) speċi li għandhom potenzjal li jkabbru l-interess għall-ħarsien tal-ambjent naturali jew li kapaċi jinfluwenzaw f’mod favorevoli attitudnijiet favur il-konservazzjoni u l-immaniġġjar tal-ambjent; jew (h) speċi li fl-opinjoni tal-awtorità kompetenti jissodisfaw kriterji relevanti simili għal dawn. TAQSIMA III: PROJBIZZJONIJIET 6. Projbizzjonijiet. (1) Mingħajr preġudizzju għar-regolamenti relevanti l-ispeċi indikati fl-Iskeda Iqed jiġu msemmija bħala ‘Speċi Nazzjonali’ u huma protetti skont l-Att. (2) Il-projbizzjonijiet imsemmija fir-regolamenti relevanti għandhom japplikaw għall-ispeċi indikati fl-Iskeda I, sakemm mhux awtorizzat xort’oħra mill-awtorità kompetenti. TAQSIMA IV: SORVELLJANZA U KONSERVAZZJONI 7. Identifikazzjoni, sorveljanza u monitoraġġ. L-awtorità kompetenti għandha, sakemm hu possibli u xieraq, b’mod partikolari għall-għanijiet ta’ dawn ir-regolamenti u r-regolamenti relevanti: (a) twettaq sorveljanza u monitoraġġ tal-Ispeċi Nazzjonali u l-ambjenti naturali tagħhom; (b) tidentifika proċessi u kategoriji ta’ attivitajiet li għandhom jew li jista’ jkollhom impatti negattivi sinifikanti fuq l-Ispeċi Nazzjonali; (ċ) tivvaluta l-istat, medda u xejriet tal-popolazzjoni tal-Ispeċi Nazzjonali; u (d) iżżommut organizza, b’kwalunkwe manjiera, dejta derivata minn eżerċizzi ta’ identifikazzjoni u monitoraġġ skont il-paragrafi). 8. Konservazzjoni insitu. L-awtorità kompetenti għandha sakemm hu possibli u xieraq: (a) tadotta miżuri sabiex tippromovi l-konservazzjoni tal-Ispeċi Nazzjonali; (b) tieħu passi sabiex jiġi evitat id-deterjorazzjoni tal-ambjent naturali tal-Ispeċi Nazzjonali ġewwa s-siti protetti; (ċ) tippreveni l-introduzzjoni, tikkontrolla jew teqred dawk l-ispeċi aljeni invażivi li jistgħu jheddu l-ispeċi Nazzjonali; u (d) tirsisti sa biex tipprovdi l-kundizzjonijiet bżonn jużi sabiex ikun hemm kumpatibbiltà bejn l-użu preżenti u l-konservazzjoni tal-Ispeċi Nazzjonali u l-ambjenti naturali tagħhom. TAQSIMA V: KOMUNIKAZZJONI 9. Komunikazzjoni, edukazzjoni, u għarfien pubbliku. L.S.549.39. L-awtorità kompetenti tista tippromovi l-edukazzjoni u t-tagħrif ġenerali dwar il-bżonn li jiġu mħarsa l-Ispeċi Nazzjonali. Għal dan il-għan, l-awtorità kompetenti, tista’ tippromovi u tinkoraġixxi: (a) pubbliċità xierqa għad-dikjarazzjoni tal-Ispeċi Nazzjonali; (b) id-disseminazzjoni ta’ informazzjoni dwar l-Ispeċi Nazzjonali u l-ambjenti naturali tagħhom, li l-awtorità kompetenti jkollha, u li tiġi disponibbli għall-pubbliku skont id-dispożizzjonijiet provduti fir-Regolamenti dwar il-Libertà ta’ Aċċess għal Informazzjoni dwar l-Ambjent; u (ċ) koperazzjoni xierqa ma’ korpi u entitajiet nazzjonali bl-għan li jiġu żviluppati programmi edukattivi u ta’ għarfien pubbliku, fir-rigward ta’ Speċi Nazzjonali u l-ambjenti naturali tagħhom. TAQSIMA VI: PERMESSI, REATI U PIEN I 10. Permessi għal speċi taħt l-Iskeda I. Kwalunkwe valutazzjoni magħmula jew permess maħruġ mill-awtorità kompetenti skont ir-regolamenti relevanti għandhom jitqiesu maħruġa taħt dawn ir-regolamenti. 11. Multa amministrattiva. Meta l-awtorità kompetenti temmen li persuna tkun ikkommettiet reat taħt dawn ir-regolamenti fuq speċi imniżżla fl-Iskeda I(b), l-awtorità kompetenti tista' toħroġ multa amministrattiva ta' mhux inqas minn sebgħa mija u ħamsin euro (€ 750) għal kull eżemplari iżda mhux iżjed minn ħames telefeuro (€ 5,000) għal kull eżemplari: Iżda l-awtorità kompetenti tista’ toħroġ multa amministrattiva għall-istess persuna darba biss taħt dawn ir-regolamenti: Iżda ebda proċediment m’għandu jittieħed jew jitkompla kontra l-imsemmija persuna għar-reati msemmija f’dan ir-regolament jekk kemm il-darba din il-persuna tħallas dik il-multa amministrattiva. 12. Reati u Pieni. Mingħajr preġudizzju għal kull liġi applikabbli taħt l-Att, kull persunali: (a) tonqos milli tosserva d-dispożizzjonijiet ta' dawn ir-regolamenti; jew (b) tikser xi restrizzjoni, projbizzjoni jew ħtieġa imposta minn dawn ir-regolamenti jew bis-saħħa tagħhom; jew (ċ) tonqos milli tosserva xi kondizzjoni ta' permess jew awtorizzazzjoni mogħtija taħt id-dispożizzjonijiet ta' dawn ir-regolamenti; jew (d) taġixxi bi ksur ta' xi dispożizzjoni ta' dawn ir-regolamenti; jew (e) tinftiehem, jew tipprova tinftiehem, tgħin jew tipprovatgħin, tħajjar jew tipprova tħajjar, tagħti parir jew tipprova tagħti parir, tqabbad jew tipprova tqabbad lil xi persuna oħra biex tikser id-dispożizzjonijiet ta’ dawn ir-regolamenti, jew li tonqos li tosserva xi waħda minn dawn id-dispożizzjonijiet, jew biex tikser xi restrizzjoni, projbizzjoni jew ħtieġa imposta minn dawn ir-regolamenti jew bis-saħħa tagħhom, tkun ħatja ta' reat kontra dawn ir-regolamenti. Dak ir-reat għandu jkun soġġett għall-penali relevanti stipulati fl-Iskeda II.